62019CO0920_INF
Uznesenie Súdneho dvora (siedma komora) z 18. mája 2021 –Fluctus a i.
(vec C‑920/19) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Článok 56 ZFEÚ – Slobodné poskytovanie služieb – Obmedzenia – Hazardné hry – Duálny systém organizácie trhu – Monopol na lotérie a kasína – Predchádzajúce povolenie na prevádzkovanie herných automatov – Reklamné praktiky držiteľa monopolu – Kritériá posúdenia – Ústavná judikatúra, ktorá konštatuje súlad vnútroštátnej právnej úpravy s právom Únie“
1.
Slobodné poskytovanie služieb – Obmedzenia – Hazardné hry – Vnútroštátna právna úprava zavádzajúca štátny monopol pre prevádzkovanie niektorých hazardných hier a režim koncesií a povolení pre prevádzkovanie iných hier – Prípustnosť – Reklamné praktiky držiteľa monopolu, ktoré majú za cieľ podporiť aktívnu účasť na hrách – Koherentná a systematická povaha uvedenej vnútroštátnej právnej úpravy – Celkové posúdenie vnútroštátnym súdom
(článok 56 ZFEÚ)
(pozri body 30 – 32, 36, 40, 46 – 49, 53, bod 1 výroku)
2.
Právo Európskej únie – Prednosť – Odporujúce vnútroštátne právo – Absolútna neuplatniteľnosť existujúcich právnych predpisov – Povinnosť dodržiavať výkladové pokyny súdu vyššieho stupňa, ktoré nie sú v súlade s právom Únie – Neprípustnosť
(články 56 a 267 ZFEÚ)
(pozri body 57, 58, 60, bod 2 výroku)
Výrok
1.
Článok 56 ZFEÚ sa má vykladať v tom zmysle, že nebráni duálnemu systému organizácie trhu s hazardnými hrami len z toho dôvodu, že reklamné praktiky držiteľa monopolu na lotérie a kasína majú za cieľ podporiť aktívnu účasť na hrách, napríklad tým, že hazardné hry bagatelizujú, vytvoria im pozitívny obraz z dôvodu použitia výnosov na činnosti vo verejnom záujme alebo zvýšia ich príťažlivosť prostredníctvom pútavých reklám, ktoré sľubujú vysoké výhry.
2.
Zásada prednosti práva Únie sa má vykladať v tom zmysle, že vyžaduje, aby súd členského štátu neuplatnil ustanovenie vnútroštátneho práva, ktoré je v rozpore s článkom 56 ZFEÚ, aj keď súd vyššieho stupňa tohto členského štátu rozhodol, že toto ustanovenie je v súlade s právom Únie.
(
1
)	Ú. v. EÚ C 161, 11.5.2020.